BALATONFÖLDVÁRI TÖBBCÉLÚ KISTÉRSÉGI TÁRSULÁS

TÁRSULÁSI MEGÁLLAPODÁSA

A Balatonföldvári kistérség települési önkormányzatainak képviselő-testületei Magyarország Alaptörvényének 32. cikke (1) bekezdésének k) pontja, Magyarország helyi önkormányzatairól szóló 2011. évi CLXXXIX. törvény 87.§-a alapján

* az önkormányzati feladat és hatáskörök, valamint
* a polgármester és a jegyző államigazgatási feladat- és hatáskörének hatékonyabb, célszerűbb ellátása érdekében

Társulási Megállapodást kötnek.

**I.**

**ÁLTALÁNOS RENDELKEZÉSEK**

1. A Társulás neve: Balatonföldvári Többcélú Kistérségi Társulás (továbbiakban: Társulás)
2. A Társulás székhelye: 8623 Balatonföldvár, Petőfi Sándor u. 1.
3. A Társulás tagjainak neve, székhelye, képviselője:

|  |  |  |  |
| --- | --- | --- | --- |
| A Társulás tagjai | Székhelye | Képviselője | Lakosság  szám (2021. 01. 01.) |
| Balatonföldvár Város  Önkormányzat Képviselő –testület | 8623 Balatonföldvár,  Petőfi S. u. 1. | Holovits György  Huba | 2348 |
| Balatonöszöd Község  Önkormányzat Képviselő –testület | 8637 Balatonőszöd,  Szabadság u. 89. | Antal János | 556 |
| Balatonszárszó Nagyközség  Önkormányzat Képviselő –testület | 8624 Balatonszárszó,  Hősök tere 1. | Fekete János | 2279 |
| Balatonszemes Község  Önkormányzat Képviselő –testület | 8636 Balatonszemes,  Bajcsy –Zs. E. u. 23. | Németh Kornélné | 1839 |
| Bálványos Község  Önkormányzat Képviselő –testület | 8614 Bálványos,  Kossuth L. u. 68. | Sebestyén Gyula | 613 |
| Kereki Község  Önkormányzat Képviselő –testület | 8618 Kereki,  Petőfi S. u. 64. | Csicsai László | 548 |
| Kőröshegy Község  Önkormányzat Képviselő –testület | 8617 Kőröshegy,  Petőfi S. u. 71. | Marczali Tamás | 1428 |
| Kötcse Község  Önkormányzat Képviselő –testület | 8627 Kötcse,  Kossuth L. u. 2. | Dr. Feledy Gyula | 537 |
| Nagycsepely Község  Önkormányzat Képviselő –testület | 8628 Nagycsepely,  Kossuth L. u. 17. | Zsiga Zita | 389 |
| Pusztaszemes Község  Önkormányzat Képviselő –testület | 8619 Pusztaszemes,  Kossuth L. u. 53. | Csicsa Dániel | 417 |
| Szántód Község  Önkormányzat Képviselő –testület | 8622 Szántód,  Iskola u.9. | Vizvári Attila | 699 |
| Szólád Község  Önkormányzat Képviselő –testület | 8625 Szólád,  Kossuth L. u. 32. | Rózsás Elemér | 586 |
| Teleki Község  Önkormányzat Képviselő –testület | 8626 Teleki,  Rákóczi u. 49. | Hári László István | 216 |
| Összesen |  |  | 12.455 |

1. A Társulás működési területe: a Társulásban résztvevő települések közigazgatási területe.
2. A Társulás jogállása: A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.
3. A Társulás pénzügyi-gazdasági feladatait, valamint a Társulási Tanács döntéseinek előkészítését és azok végrehajtását a Társulás székhelyének polgármesteri hivatala, a Balatonföldvári Közös Önkormányzati Hivatal látja el.
4. A Társulás képviseletét a Társulás elnöke, akadályoztatása esetén a Társulás alelnöke, látja el.
5. A Társulás szervezeti felépítését, feladatait és működési folyamatait, valamint azok részletszabályait a Társulás Szervezeti és Működési Szabályzata határozza meg.
6. A Társulás bélyegzője: Balatonföldvári Többcélú Kistérségi Társulás felirattal ellátott körbélyegző, középen a Magyar Köztársaság címerével. Lenyomatát a Társulási Megállapodás *1. sz. melléklete* tartalmazza.

**II.**

**A TÁRSULÁS FELADATAI**

1. A Társulás által ellátott feladatok:
2. Humán közszolgáltatások:
   * + óvodai nevelés
     + egészségügyi ellátás: laboratórium, orvosi ügyelet
     + szociális és gyermekjóléti szolgáltatások
     + egészségfejlesztés
3. Műsorszolgáltatás
4. Területfejlesztés
5. Térségi marketing feladatok ellátása
6. Térségi sport feladatok ellátása

**Óvodai nevelés**

1. A Társulás fenntartásában működik a Balatonföldvári Kistérségi Óvoda (8623 Balatonföldvár, Kőröshegyi út 13.) intézménye és tagintézményei:

* Mesevár Óvoda (8623 Balatonföldvár, Kőröshegyi út 13.)
* Bálványosi Tagintézmény (8614 Bálványos, Kossuth L. u. 87.)

1. A Balatonföldvári Kistérségi Óvoda felvételi körzethatárai: Balatonföldvár, Bálványos, Kereki, Kőröshegy, Pusztaszemes, Szántód, Szólád, Teleki települések közigazgatási területe.

**Egészségügyi ellátás**

1. A Társulás a kistérségben – külön megállapodás alapján – központi orvosi ügyeletet és J1-es progresszivitási szintű orvosi laboratóriumot működtet. Székhelye: 8623 Balatonföldvár, Szabadság tér 1.
2. A laboratóriumi feladatellátást közreműködő egészségügyi szolgáltató végzi.
3. Az orvosi ügyeleti feladat-ellátási kötelezettségét a Társulás egészségügyi szolgáltatóval kötött feladat-ellátási szerződés keretében látja el. A feladat ellátására az egészségügyi szolgáltató rendelkezik finanszírozási szerződéssel az Országos Egészségbiztosítási Pénztárral.

**Szociális ellátás, valamint család-, gyermek és ifjúságvédelem**

1. A kistérség szociális és gyermekjóléti feladatainak ellátását a Társulás, a fenntartásában lévő intézmény, a Balatonföldvári Kistérség Szociális és Gyermekjóléti Szolgálataútján látja el.
2. Feladatok:
3. szociális ellátás, szolgáltatás (házi segítségnyújtás, jelzőrendszeres házi segítségnyújtás, támogató szolgáltatás, nappali ellátás)

A feladatellátásban részt vesz:

|  |
| --- |
| Balatonföldvár Város |
| Balatonőszöd Község |
| Balatonszárszó Nagyközség |
| Balatonszemes Község – kivéve a házi segítségnyújtás feladatellátása |
| Bálványos Község |
| Kereki Község |
| Kőröshegy Község |
| Kötcse Község |
| Nagycsepely Község |
| Pusztaszemes Község |
| Szántód Község |
| Szólád Község |
| Teleki Község |

A házi segítségnyújtás feladatellátást önállóan látja el Balatonszemes.

1. családsegítés, valamint család-, gyermek és ifjúságvédelem (gyermekjóléti szolgálat)

A feladatellátásban részt vesz:

Balatonföldvári Közös Önkormányzati Hivatal - Balatonföldvár; Bálványos; Kereki; Pusztaszemes; Szántód; Szólád; Teleki illetékességi területtel.

Balatonszárszói Közös Önkormányzati Hivatal – Balatonszárszó; Kötcse; Nagycsepely illetékességi területtel.

Balatonszemesi Közös Önkormányzati Hivatal – Balatonszemes; Balatonőszöd illetékességi területtel.

A családsegítés, valamint család-, gyermek és ifjúságvédelmi feladatokat önállóan látja el a Kőröshegyi Közös Önkormányzati Hivatal – Kőröshegy; Balatonendréd illetékességi területtel.

**Egészségfejlesztés**

1. A Társulás a TÁMOP-6.1.2-11/3-2012-0068 számú, „Egészségfejlesztés a Balatonföldvári Kistérségben” című pályázat keretében helyi egészségkommunikációval, helyi programok megszervezésével és lebonyolításával igyekszik az egészséges életmódot támogató pozitív közösségi minták kialakítására a téréségben, melynek ellátásához Egészségfejlesztési Irodát működtet a 8623 Balatonföldvár, Szabadság tér 1. sz. alatt.
2. Feladatok:

* Életmódváló programok megvalósítása (testmozgás, egészséges táplálkozás, dohányzásról, túlzott alkoholfogyasztásról való leszokás, daganatos betegségek kockázatának csökkentése);
* Életmód-tanácsadás
* Betegklubok működtetése (szív- és érrendszeri klub, diabetes klub);
* Szűrővizsgálatokra történő mozgósítás elősegítése.
* Színtér specifikus egészségfejlesztési programok megvalósítása
* Iskolai egészségfejlesztés
* Munkahelyi egészségfejlesztés
* Közösségi, települési egészségfejlesztési programok megvalósítása - tekintettel a hátrányos helyzetű lakosságra az egészség-egyenlőtlenségek csökkentése érdekében.
* Az idősek közösségben tartását, szellemi és fizikai aktivitásuk megőrzését, fejlesztését célzó programok szervezése.

**Műsorszolgáltatás**

1. A Társulás, mint médiaszolgáltató, BTKT TVmegnevezéssel médiaszolgáltatást működtet.Vételkörzete a Balatonföldvári kistérség.
2. A 4 mikro-körzeti stúdióval (Balatonföldvár, Balatonszárszó, Kőröshegy, Szólád), mint műsorkészítőkkel kötött megállapodás alapján kistérségi magazinműsort szolgáltat, műsoraiban rendszeresen, tárgyilagosan hírt ad a Balatonföldvári kistérség lakosságát érintő eseményekről, közérdekű programokról, információkról, beszámol a képviselő-testületi ülésekről, és műsoraiban megörökíti a kistérség kulturális, turisztikai, természeti értékeit.
3. A feladatellátásban nem vesz részt Balatonszemes, Teleki, Pusztaszemes.

**Területfejlesztés**

1. A Társulás feladatai a területfejlesztés terén:
2. A kistérség településeinek területfejlesztési és területrendezési kezdeményezéseinek elősegítése, összehangolása az országos célkitűzésekkel.
3. Közös fejlesztési koncepciók, programok és tervek kidolgozása, meghatározása és megvalósítása a Balatonföldvári Kistérség fejlődése érdekében.
4. A kistérség gazdasági megújulását elősegítő, a térségi erőforrásokat hasznosító fejlesztéspolitika összehangolása és érvényesítése.
5. Az önkormányzati beruházások összehangolása.
6. Pályázatfigyelés, közös pályázatok benyújtása.
7. A feladatellátásban nem vesz részt Balatonszárszó, Balatonszemes, Kötcse, Nagycsepely.

**Térségi marketing feladatok ellátása**

1. Ezen tevékenység körében a Társulás
2. Gondosodik a kistérség honlapjának folyamatos frissítéséről, a társulási dokumentumok, hírek, események feltöltéséről, térségi adatbázis kialakításáról.
3. Továbbá a balatonföldvári TDM szervezettel együttműködve a Társulás
4. Összehangolja a kistérség kulturális, idegenforgalmi, illetve marketing célú fejlesztéseit, szolgáltatásainak biztosítását, működtetését.
5. Közreműködik a térség turisztikai vonzerejének növelésében.
6. Ellátja a marketing kommunikációt, a kistérség gazdasági, civil szereplőinek, lakosságának tájékoztatását.
7. Együttműködik a térségben működő kulturális és turisztikai szervezetekkel.
8. Figyelemmel kísérő az e témakörben megjelenő pályázati kiírásokat, elkészíti a térségi pályázatokat.
9. A feladatellátásban nem vesz részt Balatonszárszó, Balatonszemes, Kötcse, Nagycsepely.

**Térségi sport feladatok ellátása**

1. Ezen tevékenység körében a Társulás
2. Összehangolja a kistérségben működő testnevelés és sport céljait szolgáló létesítmények fejlesztéseit, szolgáltatásainak biztosítását, működtetését.
3. Összehangolja és segíti a sport népszerűsítésében, a mozgás-gazdag életmóddal kapcsolatos sportszakmai tevékenységben, továbbképzésekben, közös sportrendezvényeken való együttműködést.
4. Együttműködik az utánpótlás-nevelés, sport tehetséggondozás területén.
5. Segíti a kistérségi települések sportértékeinek, sporthagyományainak feltárását, megismertetését, gondoskodik azok gazdagításáról.
6. Pályázatfigyeléssel, tanácsadással és közös pályázatokkal segíti a testnevelés és sport feltételeinek és színvonalának javítását.
7. Kiemelt figyelmet fordít a kistérségben működő sportszervezetek társadalmi kapcsolatrendszerének, érdekérvényesítésének, az egymás közötti kapcsolatok kiépítésének és fenntartásának segítésére.
8. Együttműködik az állami sportinformációs adatszolgáltatással összefüggő feladatokban.
9. A feladatellátásban nem vesz részt Balatonszárszó, Balatonszemes, Kötcse, Nagycsepely.

**III.**

**A TÁRSULÁS KÖZÖS FENNTARTÁSÚ INTÉZMÉNYEI**

1. A Társulás intézményt tarthat fenn. A Társulás által fenntartott intézmény tekintetében az alapítói és irányítási jogokat a Társulási Tanács gyakorolja, amely az alábbi hatáskörök gyakorlását jelenti:
2. a költségvetési szerv alapító okiratának kiadása, szervezeti és működési szabályzat jóváhagyása, átalakítása és megszüntetése,
3. a költségvetési szerv vezetőjének kinevezése és felmentése, és egyéb munkáltatói jogok gyakorlása,
4. a költségvetési szerv gazdasági vezetőjének kinevezése és felmentése, és díjazásának megállapítása,
5. a bevételi és kiadási előirányzatokkal való gazdálkodás rendszeres figyelemmel kísérése, a végrehajtás,
6. a közfeladatok ellátására vonatkozó, és a szabályszerű és hatékony gazdálkodáshoz szükséges követelmények érvényesítése, számonkérése, ellenőrzése,
7. jogszabályban meghatározott esetekben a költségvetési szerv döntéseinek előzetes vagy utólagos jóváhagyása, egyedi utasítás kiadása feladat elvégzésére vagy mulasztás pótlására, a költségvetési szerv jelentéstételre vagy beszámolóra való kötelezése, a költségvetési szerv kezelésében lévő közérdekű és személyes adatok kezelése.

**Balatonföldvári Kistérségi Óvoda**

1. A Társulás fenntartásában működik a Balatonföldvári Kistérségi Óvoda(8623 Balatonföldvár, Kőröshegyi út 13.) intézménye és tagintézményei:

* Mesevár Óvoda (8623 Balatonföldvár, Kőröshegyi út 13.)
* Bálványosi Tagintézmény (8614 Bálványos, Kossuth L. u. 87.)

1. Az intézmény felvételi körzethatárai: Balatonföldvár, Bálványos, Kereki, Kőröshegy, Pusztaszemes, Szántód, Szólád, Teleki települések közigazgatási területe.
2. Az intézmény önálló jogi személyiségű, önállóan működő költségvetési szerv.
3. Az intézmény szervezetét, létszámát, az általa ellátandó részletes feladatokat, azok ellátásának módját az intézmény a Szervezeti és Működési Szabályzatában határozza meg.
4. Az intézmény vezetőjét a Társulási Tanács pályázat útján nevezi ki 5 éves határozott időtartamra. Hivatkozva a Nkt. 2011.évi CXC. törvény 67. § (7) bekezdése értelmében az intézmény fenntartója a vezetői megbízás pályáztatását mellőzheti, ha az intézményvezető ismételt megbízásával a fenntartó és a nevelőtestület egyetért. Az intézményvezető második ciklusra történő pályáztatás nélküli megbízása kizárólag akkor lehetséges, ha a vezetői megbízással mind a fenntartó mind a nevelőtestület egyetért.
5. Az intézményvezető felett az alapvető munkáltatói jogokat a Társulási Tanács, az egyéb munkáltatói jogokat Társulás elnöke gyakorolja.
6. Az intézmény vezetője évente beszámol az intézmény szakmai és gazdasági tevékenységéről a Társulási Tanács ülésén.

**A Balatonföldvári Kistérség Szociális és Gyermekjóléti Szolgálata**

1. A kistérség szociális és gyermekjóléti feladatainak ellátását a Balatonföldvári Kistérség Szociális és Gyermekjóléti Szolgálatalátja el.
2. Az intézmény székhelye: 8624 Balatonszárszó, Fő utca 48.
3. Az intézmény önálló jogi személyiségű, önállóan működő költségvetési szerv.
4. Az intézmény szervezetét, létszámát, az általa ellátandó részletes feladatokat, azok ellátásának módját az intézmény a Szervezeti és Működési Szabályzatában határozza meg.
5. Az intézmény vezetőjét a Társulási Tanács pályázat útján nevezi ki legfeljebb 5 éves határozott időtartamra.
6. Az intézményvezető felett az alapvető munkáltatói jogokat a Társulási Tanács, az egyéb munkáltatói jogkört a Társulás elnöke gyakorolja.
7. Az intézmény vezetője évente beszámol az intézmény szakmai tevékenységéről a Társulási Tanács ülésén.
8. Balatonföldvár Város Önkormányzata Képviselő-testületének a szociális ellátásokról szóló 6/2021 (VI.11.) sz. önkormányzati rendelete tartalmazza a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló szabályokat.
9. Az intézmény feladatai: A szociális igazgatásról és szociális ellátásról szóló 1993. évi III. törvény alapján a személyes szolgáltatást nyújtó szociális alapellátások:
10. Családsegítő szolgálat keretében biztosítja az életvezetési problémákkal, szociális gondokkal küzdő családok, illetve személyek számára a helyzetnek megfelelő folyamatos segítséget, a természetbeni, anyagi és személyes támogatások közvetítését.
11. Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.
12. Jelzőrendszeres házi segítségnyújtás: a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.
13. A Társulás a nappali ellátást és a támogató szolgáltatást a Magyar Máltai Szeretetszolgálat Egyesülettel kötött megállapodás alapján látja el. (Magyar Máltai Szeretetszolgálat Gondviselés Háza integrált intézmény, 8600 Siófok, Béke tér 2.)
14. A gyermekek védelméről és a gyámügyi igazgatásról szóló 1997. évi XXXI. törvény alapján a személyes gondoskodást nyújtó gyermekjóléti alapellátások:
15. Gyermekjóléti szolgáltatás: a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.
16. Az intézmény további – kiegészítő – feladatai:
17. Egyéb – szállásnyújtás nélküli – szociális és gyermekjóléti szolgáltatások biztosítása.
18. A szociális biztonság megteremtéséhez kapcsolódó ellátásokat és szolgáltatásokat igénylők tájékoztatása az ellátások hozzáférhetőségéről és az igénybevételekre vonatkozó szabályokról.
19. Szociális információs szolgáltatás biztosítása.
20. Gyermekek szabadidős foglalkozásának megszervezése.
21. Pszichológiai, nevelési, egészségügyi, mentálhigiénés és káros szenvedélyek megelőzését célzó tanácsadás nyújtása.
22. Jogi segítségnyújtás.
23. A Társulás további feladatai:
24. Összehangolja a kistérség területén a szociális tevékenységet, valamint gyermek- és ifjúságvédelmi munkát és szolgáltatásokat végzőintézmények fejlesztését, szolgáltatásainak biztosítását, működését.
25. Szervezi a máshol igénybe vehető szociális és gyermekjóléti szolgáltatásokhoz való hozzájutást.
26. Szakmai tanácskozásokat szervez a kistérség gyermek- és ifjúságvédelmi szakemberei számára.
27. Az e területen megjelenő pályázatok figyelése, a pályázatok előkészítése, a pályázati forrásgyűjtés.

**A Balatonföldvári Többcélú Kistérségi Társulás Pénzügyi Gondnoksága**

**(a továbbiakban: Pénzügyi Gondnokság)**

1. A Pénzügyi Gondnokság a hozzá rendelt költségvetési szervek működtetéséért, a gazdálkodás megszervezéséért és irányításáért, a vagyon használatával, védelmével összefüggő feladatok teljesítéséért, a pénzügyi, számviteli rend betartásáért felelős költségvetési szerv.
2. Az intézmény székhelye: 8623 Balatonföldvár, Gábor Áron u. 1.
3. A Pénzügyi Gondnokság önálló jogi személyiségű, önállóan működő és gazdálkodó költségvetési szerv.
4. Az intézmény szervezetét, létszámát, az általa ellátandó részletes feladatokat, azok ellátásának módját az intézmény a Szervezeti és Működési Szabályzatában határozza meg.
5. Az intézmény vezetőjét a Társulási Tanács nevezi ki legfeljebb 5 éves határozott időtartamra.
6. Az intézményvezető felett az alapvető munkáltatói jogokat a Társulási Tanács, az egyéb munkáltatói jogokat Társulás elnöke gyakorolja.
7. Az intézmény vezetője évente beszámol az intézmény szakmai tevékenységéről a Társulási Tanács ülésén.
8. A Pénzügyi Gondnokság ellátja:
9. A Társulás intézményei éves költségvetésének előirányzatai tekintetében a gazdálkodással, könyvvezetéssel és az adatszolgáltatással kapcsolatos feladatokat.
10. A Társulás intézményei működtetésével, üzemeltetésével, a költségvetési szervek vagyongazdálkodása körében a beruházással, a vagyon használatával, hasznosításával, védelmével kapcsolatos feladatokat.
11. A Társuláshoz rendelt más költségvetési szerv, illetve jogi személyiségű szervezeti egységének a fenti feladatait.
12. A Pénzügyi Gondnokság feladatai különösen:
13. Óvodai intézményi étkeztetés,
14. Iskolai intézményi étkeztetés,
15. Munkahelyi étkeztetés,
16. Szociális étkeztetés,
17. Városi és Kábeltelevíziós rendszer,
18. Pénzügyi igazgatás,
19. Önkormányzatok és többcélú kistérségi társulások elszámolásai.

**IV.**

# A TÁRSULÁS TAGSÁGI VISZONYAI

1. A Társulást a helyi önkormányzatok képviselő-testületei írásbeli megállapodással hozzák létre (Társulási Megállapodás). A megállapodást a polgármester írja alá.
2. A Társuláshoz és a Társulásban vállalt egyes feladatok közös ellátásához csatlakozni naptári év első, abból kiválni naptári év utolsó napjával lehet.
3. A Társuláshoz való csatlakozásról és a kiválásról a képviselő-testületnek minősített többséggel kell dönteni legalább 6 hónappal korábban. Erről a Társulási Tanácsot értesíteni kell.
4. A csatlakozni kívánó település képviselő-testületének határozatban ki kell mondani, hogy

* a Társulási Megállapodásban foglaltakat magára nézve kötelezőnek fogadja el,
* a Társulás működésével, a feladatellátással kapcsolatos költségek, pénzügyihozzájárulás viselését, teljesítését vállalja.

1. A Társulásban vállalt egyes feladatok közös ellátásához való csatlakozásról és az abból való kilépésről a képviselő-testületnek minősített többséggel kell dönteni legalább 3 hónappal korábban. A közös feladatellátáshoz csatlakozni, vagy abból kilépni év közben csak akkor lehet, ha ahhoz a Társulás valamennyi tagja képviselő-testületi határozatban hozzájárul.
2. A Társulásban részt vevő képviselő-testületek mindegyikének minősített többséggel hozott döntése szükséges

* a társulási megállapodás jóváhagyásához, módosításához
* a társulás megszüntetéséhez.

1. A Társulási Megállapodást a Társulás tagjai szükség szerint módosíthatják, törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják.
2. A Társulási Tanács minősített többséggel dönt a Társulásból történő kizárásról.
3. A Társulási Tanács fontos okból kizárhatja azt a képviselő-testületet, amely a Társulási Megállapodásban foglalt kötelezettségeinek ismételt felhívásra a megadott határidőben nem tesz eleget.
4. Fontos oknak minősül:
5. ha a Társulás tagja a kötelező feladatokhoz és a Társulási Tanács által meghatározott cél megvalósításához vállalt pénzügyi hozzájárulását az előírt határidőre nem teljesíti,
6. a képviselő-testület a Társulás működéséhez szükséges döntési kötelezettségének, valamint az előzetes egyeztetésnek nem tesz eleget.
7. A Társulás megszűnik:
8. ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;
9. a Társulásban részt vevő képviselő-testületek mindegyikének minősített többséggel hozott határozata alapján;
10. a törvény erejénél fogva;
11. a bíróság jogerős döntése alapján.
12. A Társulás tagjai a Társulási Megállapodás jóváhagyásáról, módosításáról, a Társuláshoz való csatlakozásról, kiválásról, kizárásról, a Társulás megszüntetéséről a kezdeményezés megküldésétől számított 60 napon belül döntenek.

**V.**

**A TÁRSULÁS SZERVEZETI RENDSZERE**

1. A Társulás szervezetének, működésének, döntés előkészítési és döntéshozatali eljárási rendjének főbb szabályait jelen Társulási Megállapodás, további részletes szabályait a Szervezeti és Működési Szabályzat állapítja meg.
2. A Társulás Szervezeti és Működési Szabályzatát a Társulási Tanács fogadja el a megalakulását követő 3 hónapon belül.

**A Társulás szervei**

1. A Társulás szervei a Társulási Tanács, a Tanács elnöke, a Tanács alelnöke, a bizottságok.

**A Társulási Tanács**

1. A Társulás döntéshozó szerve a Társulási Tanács.
2. A Társulási Tanácsot a társult önkormányzatok képviselő-testületei által delegált tagok alkotják, akik a társult települési önkormányzatok mindenkori hivatalban lévő polgármesterei.
3. A Társulási Tanács gyakorolja a jelen Társulási Megállapodásban meghatározott feladat- és hatásköröket.
4. A Társulási Tanács tagjának az akadályoztatása, ill. távolléte esetére helyettesítésének a rendjét a települési önkormányzat képviselő-testülete határozza meg.
5. A települési önkormányzat képviselő-testülete által helyettesítési, képviseleti joggal felhatalmazott képviselő a Társulási Tanács tagját megillető teljes jogkörrel rendelkezik, jogai és kötelességei azonosak a Társulási Tanács tagjának jogaival és kötelességeivel, és felhatalmazó irat (szabályzat, határozat, kijelölő irat) bemutatását, átadását követően járhat el.
6. A Társulási Tanács döntését határozattal hozza.
7. A döntéshozatali eljárásban a Társulási Tanács minden tagját egy szavazat illet meg.

# A Társulási Tanács elnöke és alelnöke

1. A Társulási Tanács alakuló ülésén titkos szavazással tagjai sorából elnököt, az elnök helyettesítésére, munkájának segítésére alelnököt választ.
2. Az elnök személyére a Társulási Tanács bármely tagja javaslatot tehet. Az alelnök személyére az elnök tesz javaslatot.
3. A Társulási Tanács elnökének és alelnökének megválasztáshoz a Tanács minősített többségű szavazata szükséges.
4. Az elnököt és az alelnököt a tagok az önkormányzati ciklus idejére választják.
5. Az elnök és az alelnök megbízatása megszűnik:
6. Polgármesteri tisztségük megszűnésével

###### Elnöki, alelnöki tisztségükről való lemondással

Az elnök és az alelnök a Társulási Tanácshoz intézett írásbeli nyilatkozattal mondhatnak le. Megbízatásuk az írásbeli nyilatkozat aláírásának napjával szűnik meg. A lemondás érvényességéhez a Társulási Tanács elfogadó nyilatkozata nem szükséges. A lemondás nem vonható vissza. Az írásbeli nyilatkozatot a Társulási Tanács következő ülésén ismertetni kell.

1. Az elnök megbízatása megszűnik továbbá:
2. Bizalmatlansági indítvány útján,

A Társulási Tanács tagjainak egyharmada a Társulás elnökével szemben írásban, a konkrét ok, és az elnöki tisztségre jelölt személy megjelölésével bizalmatlansági indítványt nyújthat be. Ha az indítvány alapján a Társulási Tanács tagjai minősített többséggel bizalmatlanságukat fejezik ki, az új elnöknek jelölt személyt megválasztottnak kell tekinteni.

1. Bizalmi szavazás alapján.

Ha a Társulási Tanács nem szavaz bizalmat, az elnök megbízatása azonnal megszűnik.

1. Ha az elnök, illetve az alelnök megbízatása megszűnik, 15 napon belül új elnököt, alelnököt kell választani.
2. Ha az elnök megbízatása megszűnik az új elnök megválasztásáig az alelnök gyakorolja hatáskörét.
3. A Társulás elnöke:
4. Képviseli a Társulást,
5. Előkészíti, összehívja, vezeti a Tanács ülését,
6. Érvényt szerez az SZMSZ szabályainak,
7. Gondoskodik a döntések (határozatok) és a Társulás más feladatainak végrehajtásáról,
8. Kapcsolatot tart állami, társadalmi szervekkel, illetve szervezetekkel,
9. Intézkedik és dönt a Tanács által hatáskörébe utalt ügyekben,
10. A Társulás költségvetése terhére kötelezettségeket vállalhat,
11. Gyakorolja az utalványozási jogot,
12. A Társulás ügyeiben teljes jogú aláírási joggal rendelkezik.
13. A Társulás elnökének feladatait akadályoztatása esetén az alelnök látja el.

**Bizottságok**

1. A Társulási Tanács döntéseinek előkészítésére, végrehajtása érdekében bizottságokat alakíthat.
2. A bizottságok javaslattevő, döntést előkészítő szervként működnek, döntéseiket, javaslataikat határozat formájában hozzák meg. A bizottságok kötelező érvényű döntést nem hozhatnak.
3. A bizottságok működésére egyebekben az önkormányzati bizottságokra vonatkozó szabályokat kell megfelelően alkalmazni.
4. A Társulási Tanács a Társulás tevékenységének és gazdálkodásának ellenőrzésére Pénzügyi Bizottságot hoz létre.
5. A Pénzügyi Bizottság 3 tagból áll. A bizottság elnökét, és tagjait a Társulási Tanács tagjai közül választja. A bizottság tagjaira a Társulási Tanács bármely tagja javaslatot tehet. A bizottság tagjainak megválasztásához minősített többség szükséges.
6. A Pénzügyi Bizottság feladatai különösen:
7. Ellenőrzi a Társulási Tanács határozatainak végrehajtását,
8. Figyelemmel kíséri és ellenőrzi a Társulás pénzügyi és gazdálkodási tevékenységét,
9. Előzetesen véleményezi a Társulás költségvetését, költségvetési beszámolóit és zárszámadását,
10. Véleményezi a Társulási Tanács által megtárgyalandó gazdálkodással összefüggő előterjesztéseket, javaslatokat, melyről az elnök írásban tájékoztatja a Társulási Tanácsot,
11. Ellenőrzi a tagi kötelező hozzájárulások, és más anyagi támogatások időarányos befizetését.

**VI.**

**A TÁRSULÁSI SZERVEK MŰKÖDÉSI SZABÁLYAI**

**A Társulási Tanács működési szabályai**

1. A Társulási Tanács döntését határozattal hozza.
2. A Társulási Tanács alakuló ülését a székhely település polgármestere a helyi önkormányzati és polgármester választást követő 30 napon belül köteles összehívni. Az alakuló ülést, a Társulási Tanács elnökének megválasztásáig a Korelnök vezeti.
3. Az alakuló ülés napirendjére a Korelnök tesz javaslatot.
4. Az alakuló ülés kötelező napirendje:

* A Társulás elnökének, alelnökének megválasztása,
* a Társulás szervei tagjainak megválasztása.

1. A Társulási Tanács üléseit az elnök hívja össze és vezeti. Az elnök akadályoztatása esetén az ülést az alelnök hívja össze és vezeti. Együttes akadályoztatásuk esetén a Társulási Tanács ülését a korelnök hívja össze és vezeti.
2. A Társulási Tanács minden tagja egy szavazattal rendelkezik.
3. A Társulási Tanács akkor határozatképes, ha ülésén legalább a szavazatok felével rendelkező képviselő jelen van.
4. A javaslat elfogadásához legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.
5. A minősített többséghez legalább annyi tag igen szavazata szükséges, amely eléri a Társulásban részt vevő tagok szavazatának több mint felét és az általuk képviselt települések lakosságszámának a felét.
6. A Társulási Tanács minősített többséggel hozott döntése szükséges:
7. A Társulásból történő kizáráshoz.
8. A kistérség fejlesztését szolgáló – pénzügyi hozzájárulást igénylő – pályázat be-nyújtásához.
9. Közös fenntartású intézmény alapításához, megszüntetéséhez.
10. A zárt ülés elrendeléséhez.
11. A hatáskörébe utalt választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása esetén, a bizalmatlansági indítvány elfogadásához, a bizalmi szavazáshoz.
12. A Társulási Megállapodást módosító javaslat elfogadásához és a Szervezeti és Működési Szabályzat módosításához.
13. A Társulás megszűnésének kimondásáról, amelyhez a Társulásban részt vevő önkormányzatok képviselő-testületeinek minősített többséggel hozott jóváhagyó döntése szükséges.
14. A Társulási Tanács ülését össze kell hívni:
15. szükség szerint, de évente legalább négy alkalommal,
16. a Somogy Megyei Kormányhivatal vezetőjének kezdeményezésére, annak kézhezvételétől számított 15 napon belül,
17. a Társulás tagjai egynegyedének – a napirendet is tartalmazó - indítványára, annak kézhezvételétől számított 15 napon belül.
18. A Társulási Tanács ülése nyilvános, melyen a társult önkormányzatok jegyzői tanácskozási joggal részt vehetnek.
19. A Társulási Tanács
20. zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;
21. zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.
22. A Társulási Tanács üléséről jegyzőkönyvet kell készíteni, melyre a Magyarország helyi önkormányzatairól szóló 2011. évi CLXXXIX. törvénynek a képviselő-testület üléséről készített jegyzőkönyvre vonatkozó szabályait kell alkalmazni, azzal az eltéréssel, hogy a jegyzőkönyvet az elnök, az alelnök és a jegyzőkönyv-vezető írja alá. A Társulási Tanács elnöke a jegyzőkönyvet, az ülést követő 15 napon belül megküldi, a Somogy Megyei Kormányhivatal vezetőjének és a Társulás tagjainak.

**A társulás egyéb szerveinek működési szabályai**

# A Pénzügyi Bizottság

1. A Pénzügyi Bizottság üléseit – lehetőség szerint- a Társulás üléseit megelőző napon *-* szükség szerint tartja. Az ülést a Pénzügyi Bizottság elnöke hívja össze. A Bizottság tagjai a tárgyalandó napirend témájának megjelölésével kezdeményezhetik.
2. A Pénzügyi Bizottság akkor határozatképes*,* ha az ülésen 2 tagja jelen van.
3. Döntését határozattal hozza. A javaslat elfogadásához 2 tag igen szavazata szükséges.

**VII.**

**A TÁRSULÁS TAGJÁNAK JOGAI ÉS KÖTELEZETTSÉGEI**

# A Társulás tagjának jogai

1. Képviselője útján részt vehet a Társulás tevékenységében, rendezvényein, céljainak, feladatainak meghatározásában, a Társulás szervezetének kialakításában.
2. Képviselője választhat és választható a Társulás egyes szerveibe, tisztségeire.
3. Képviselője útján teljes joggal képviseli saját önkormányzata érdekeit.
4. Igényelheti a Társulás szolgáltatásait, amely szolgáltatásokra megállapodást kötött.
5. Igénybe veheti a Társulás és a tagok által megállapított és biztosított kedvezményeket.
6. A Társulás döntése alapján részesedhet a Társulás tevékenysége révén elért pénzbevételekből (támogatások, pályázatok, egyéb pénzbevétel stb.).
7. Javaslatot tehet a Társulást érintő kérdésekben, jogosult a Társulás törvénysértő határozatának észrevételezésére és megtámadására.
8. Kérdéseket, javaslatokat, indítványokat tehet a Társulás tisztségviselőihez, szerveihez, felvilágosítást kérhet tőlük a Társulás bármely tevékenységéről, amelyre a címzettek 30 naponbelül írásban kötelesek választ adni.
9. Betekinthet a Társulás dokumentumaiba, irataiba.
10. A Társuláson belül egy-egy kérdésben kisebbségben maradt tagnak joga van a kisebbségi vélemény rögzítésére.
11. A Társulás tagjának kötelezettségei
12. A Társulási Megállapodásban és a Társulás Szervezeti és Működési Szabályzatában foglaltak betartása.
13. Képviselője útján rendszeres részvétel a Társulás szerveinek munkájában, elősegítve a társulási célok és feladatok közös megvalósítását.
14. Az önként vállalt feladatok maradéktalan teljesítése.
15. A Társulás határozatainak végrehajtása.
16. A Társulási Megállapodás módosítás képviselő-testületek általi megtárgyalása ill. jóváhagyásra való előterjesztése, a Társulási Tanács általi jóváhagyást követő képviselő-testületi ülésen, sürgős esetben 15 naptári napon belül kerüljön a tagönkormányzatok képviselő-testületei elé. Amely tagönkormányzat a fenti határidőnek nem tesz eleget, úgy a Társulás számára pénzügyi kihatással járó döntéseiért anyagi felelősséggel tartozik.
17. A Társulás feladatkörébe tartozó ügyekkel kapcsolatos döntéseinek a Társulás elnökével, alelnökével, történő egyeztetése, illetve a Társulással való közlése.
18. A Társulás feladatkörébe tartozó és a településen keletkező ügyekhez a szükséges adatok és információ továbbítása a Társuláshoz.
19. Befizetési kötelezettségek teljesítése.
20. A Társulási tagsághoz méltó szakmai és erkölcsi tevékenység folytatása, a Társulás vagyonának megóvása, lehetőség szerinti gyarapítása.

**VIII.**

**A TÁRSULÁS VAGYONA, KÖLTSÉGVETÉSE**

1. A Társulás a feladatkörébe tartozó közszolgáltatások ellátására költségvetési szervet, gazdálkodó szervezetet, nonprofit szervezetet, és egyéb szervet alapíthat, kinevezi vezetőit.
2. A Társulás olyan vállalkozásban vehet részt, amely nem haladja meg a vagyoni hozzájárulásának mértékét.
3. A Társulás saját vagyonnal rendelkezhet.
4. A Társulás vagyonát gyarapítja és a vagyon részét képezi a Társulás döntésével szerzett, vagy a Társulás tevékenysége révén keletkezett materiális és immateriális vagyon.
5. A Társulás tartozásaiért saját vagyonával felel. A tagok csak a pénzügyi hozzájárulást kötelesek megfizetni, a Társulás tartozásaiért saját vagyonukkal nem felelnek.
6. A vagyon feletti rendelkezési jog a Társulási Tanácsot illeti meg.
7. A Társulás vagyonának köre:
8. a feladatellátáshoz átadott vagyon,
9. a közös beruházások, fejlesztések révén létrejövő vagyon szaporulata, mely a Társulás közös tulajdonát képezi,
10. pályázati úton megszerzett vagyon,
11. egyéb.
12. A Társulás vagyonát a 2. számú függelék tartalmazza.
13. A Társulás tagjai a Társulás megszűnésekor, a Társulásból történő kiválás, kizárás esetén kötelesek egymással elszámolni.
14. A Társulás közös vagyonát a Társulás tagjai vagyonfelosztási szerződésben osztják fel.
15. A Társulás megszűnése, a társulásból történő kiválás, kizárás esetén a Társulás vagyonát a Társulás azon tagjának kell visszaadni, amelyik azt a Társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.
16. A Társulásból történő kiválás esetén a vagyontárgy Társulási tag részére történő kiadását legfeljebb 5 évre el lehet halasztani, ha annak természetben történő kiadása veszélyeztetné a Társulás további működését. Ebben az esetben a kivált tagot – a Társulással kötött szerződés alapján – használati díj illeti meg.
17. A vagyonfelosztás elvei a következők:
18. Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez. (saját vagyon, állami források, egyéb támogatások).
19. Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg a megszűnéskor az önkormányzatot.
20. A Társulás megszűnésekor a vagyon felosztása és a közös tulajdon megszűntetése nem történhet olyan módon, hogy az a közfeladatok és a közszolgáltatások ellátását veszélyeztesse. Ezért a közös tulajdon megszűntetése és az ebből származó vagyoni igények kielégítése során a Ptk. vonatkozó rendelkezései alkalmazandók.

**A Társulás bevételei**

1. A Társulás működésének és feladatai ellátásának fedezetét)

a) saját bevétel (települési önkormányzatok pénzügyi hozzájárulásai),

b) központi költségvetési pénzeszköz: - állami támogatás, - állami költségvetési hozzájárulás,

c) egyéb bevételek (A jogi személyek és természetes személyek támogatásai, felajánlásai, hozzájárulásai, rendezvényekből származó saját bevétel, alapítványoktól átvett pénzeszköz, pályázatok bevételei, és egyéb saját bevételek)

biztosítják.

1. A Társulás működési költségeihez, a Társulás által ellátott feladatokhoz, és a Társulás által fenntartott intézmények működtetéséhez a Társulás tagjai az általuk képviselt települések lakosságszámának arányában járulnak hozzá. A Társulási Tanács azonban minősített többséggel hozott határozatában dönthet más módszer alapján – pl.: az ellátotti létszám arányában - történő hozzájárulásról is.
2. Társulási Tanács minden évben a költségvetés jóváhagyásával dönt az adott évi hozzájárulás mértékről. A pénzügyi hozzájárulást a költségvetés jóváhagyásáig időarányosan az előző évi tagdíjak alapján fizeti ki, minden hónap 10. napjáig a Társulás számlájára.
3. A Társulás működési költségeihez szükséges tagdíj mértéke 2005. január hó 01. napjától kezdődően 500 Ft/fő/év.
4. A zárszámadás elfogadását követően 15 napon belül a Társulás tagja köteles a Társulási Tanács által a zárszámadás elfogadásakor meghatározott esetleges pótbefizetést teljesíteni.
5. Ha a Társulás tagja a kötelező feladatokhoz és a Társulási Tanács által meghatározott cél megvalósításához vállalt pénzügyi hozzájárulását az előírt határidőre nem teljesíti, úgy a Társulás 15 napon belül írásban felszólítja a teljesítésre.
6. Ha a felszólítást követő 30 napon belül sem történik meg a teljesítés, úgy a Társulás a társult tag önkormányzata bankszámlájáról azonnali beszedési megbízással jogosult a pénzügyi hozzájárulás összegének behajtására.
7. A társult tag önkormányzata az azonnal beszedési megbízás teljesítéséhez szükséges, bankszámláját vezető pénzintézet részére – a Társulási Megállapodás 2. számú mellékletében meghatározott minta alapján – adott felhatalmazó levél másolati példányát köteles a Társulás részére benyújtani.
8. Amennyiben a társult tag kötelezettség vállalásának azonnali beszedési megbízással történő kiegyenlítése is eredménytelennek bizonyul, abban az esetben a Társulás bírósági úton érvényesíti követelését a mulasztó taggal szemben.

**A Társulás költségvetése**

1. A Társulás költségvetéséből finanszírozza, és látja el feladatait.
2. A Társulás költségvetését a Társulási Tanács önállóan költségvetési határozatban állapítja meg. A Társulás költségvetése magába foglalja a Társulás által létrehozott és fenntartott intézmények költségvetését is.
3. A Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Balatonföldvári Közös Önkormányzati Hivatal gondoskodik.
4. A Társulásban ellátott feladatokhoz központi költségvetési hozzájárulásokat, támogatásokat a Balatonföldvári Közös Önkormányzati Hivatal igényli. Ezek igénylésére, évközi módosítására, év végi elszámolására az államháztartásról szóló 2011. évi CXCV. törvény (továbbiakban: Áht.) rendelkezései az irányadók.
5. A Társulás költségvetésének összeállítására és költségvetési határozatának megalkotására, az előirányzat gazdálkodásra, az évközi és év végi beszámolásra, valamint az évközi pénzforgalmi jelentés készítésére az Áht. Önkormányzatokra vonatkozó rendelkezéseit kell alkalmazni azzal, hogy a képviselő-testület hatáskörét a Társulási Tanács gyakorolja, a polgármester részére meghatározott feladatokat a Társulási Tanács elnöke látja el.
6. A Társulás költségvetési határozatában szereplő előirányzatok terhére a Társulási Tanács elnöke, vagy alelnöke vállalhatnak kötelezettséget, illetve jogosultak utalványozásra.
7. A kötelezettségvállalás, valamint az utalványozás ellenjegyzésére a Társulás határozatának előkészítésére, a költségvetés szerkezetére és annak elfogadására vonatkozóan az Szervezeti és Működési Szabályzat tartalmaz részletszabályokat.

**A Társulás fenntartásában lévő intézmények fenntartása, finanszírozása**

1. Az intézmények finanszírozása a Társulás éves költségvetésében kerül megtervezésre.
2. Az intézmények fenntartása és finanszírozási forrásai a feladatellátásokhoz kapcsolódó állami költségvetési hozzájárulásból, és az önkormányzatok anyagi hozzájárulásaiból történik.
3. Az állami költségvetési hozzájárulásból nem fedezett fenntartási költségek a Társulás éves költségvetésének összeállítása során kerülnek meghatározásra. Az intézmények állami forrásból nem fedezett kiadásai forrásául az ellátási terület /beiratkozási körzet önkormányzatainak anyagi hozzájárulásai szolgálnak, - ha a Társulási Tanács másként nem határoz - települések lakosságszámának arányában.
4. Az intézmények fejlesztési és felújítási szükségletét, és ennek anyagi fedezetét a Társulás költségvetésében kell megtervezni. A fejlesztés és felújítás kérdésében a Társulási Tanács dönt.
5. A Társulási Tanács évente a költségvetési törvény elfogadását követően a február 15-ig beterjesztett intézményi költségvetést hagyja jóvá.

**Az intézmények feladatai ellátására szolgáló vagyon**

1. A Balatonföldvári Kistérség Szociális és Gyermekjóléti Szolgálata feladatainak ellátására Balatonszárszó Nagyközségi Önkormányzat az intézmény rendelkezésére bocsátja a tulajdonában lévő, Balatonszárszó 77/1 hrsz. alatt felvett, 3227 m2 nagyságú földrészleten 130 m2 nettó alapterületű, természetben a 8624, Balatonszárszó, Fő utca 48. szám alatt található korlátozottan forgalomképes felépítményes ingatlan használatát.
2. Az ingatlan és ingó vagyon használata a mindenkor hatályos jogszabályok, valamint Balatonszárszó Nagyközség Önkormányzata és a Társulás között létrejött vagyonhasználati jog átadására vonatkozó szerződés alapján illeti meg az intézményt.
3. Balatonföldvár Város Önkormányzat, Bálványos Község Önkormányzat képviselő-testülete vagyonleltár szerint, használatra a Balatonföldvári Többcélú Kistérségi Társulás intézményeinek rendelkezésére bocsátja a feladatellátáshoz szolgáló vagyont:
4. Mesevár Óvoda: 8623 Balatonföldvár, Kőröshegyi út 13., BALATONFÖLDVÁRI 1162 HRSZ.) és tagintézményei:
5. Bálványosi Tagintézmény (8614 Bálványos, Kossuth L. u. 87., BÁLVÁNYOSI 295 HRSZ.)
6. A Gróf Széchenyi Imre Általános Iskola épületében a Pénzügyi Gondnokságnak helyt adó helyiséget a tankerülettel kötött megállapodás alapján (BALATONFÖLDVÁRI 1307 HRSZ)
7. Az ingatlan és ingó vagyon használata a mindenkor hatályos jogszabályok, valamint Balatonföldvár Város Önkormányzata, Bálványos Község Önkormányzata és a Társulás között létrejött vagyonhasználati jog átadására vonatkozó szerződés alapján illeti meg az intézményt.
8. Az Egészségfejlesztési Iroda működéséhez Balatonföldvár Város Önkormányzata a tulajdonában lévő 378. hrsz alatt nyilvántartott, 8623 Balatonföldvár, Szabadság tér 1. sz. alatt található orvosi rendelő épületében 27 m2 alapterületen 2 db irodahelyiséget (14m2) és 1 db várót (13 m2) a Társulás rendelkezésre bocsátja Balatonföldvár Város Önkormányzata és a Balatonföldvári Többcélú Kistérségi Társulás közötti helyiségbérleti szerződés alapján.

**IX.**

**ADATSZOLGÁLTATÁSI – TÁJÉKOZTATÁSI – INFORMÁCIÓS RENDSZER**

1. A Társulás térségi feladatellátása keretében térségi információs adatbázist hoz létre és működtet. Az adatbázis kialakításához, folyamatos karbantartásához, a társulást alkotó települési önkormányzatok adatszolgáltatást nyújtanak.
2. A Társulás tájékoztatási rendszerében közzéteszi:
3. a Társulás alapdokumentumait (Társulási Megállapodás, SZMSZ, szerződések)
4. a Társulási előterjesztéseket, jegyzőkönyveket, döntéseket.
5. egyéb közérdekű adatokat (költségvetés, beszámoló).

**X.**

# KAPCSOLATI ÉS EGYÜTTMŰKÖDÉSI RENDSZER

1. A Társulási Tanács feladatellátása körében kapcsolatot tart és együttműködik
2. a települési önkormányzatok képviselő-testületeivel, az önkormányzatok egyéb társulásaival.
3. a kistérségben működő, a kistérség fejlesztésében érdekelt gazdasági, társadalmi, és szakmai érdekvédelmi, érdekképviseleti szervekkel, a lakosság önszerveződő közösségeivel.
4. a közigazgatási szervekkel, intézményekkel.
5. A Társulási Tanács tagjai a Társulás térségi feladatellátásáról, a Társulási Tanács munkájáról, a Társulási Tanácsban képviselt álláspontjáról a települési önkormányzat képviselő-testületének rendszeresen tájékoztatást adnak.
6. A Társulási Tanács a Társulás tájékoztatási rendszerének keretében a Társulás és szervei dokumentumait, a Társulás üléseit, előterjesztéseit, ülésjegyzőkönyveit, a Társulás döntéseit, a Társulásra vonatkozó közérdekű adatait a kistérség honlapján folyamatosan közzéteszi a lakosság tájékoztatására.

**XI.**

**ZÁRÓ RENDELKEZÉSEK**

1. A jelen Társulási Megállapodás 2022. július 01. dátummal lép hatályba.
2. Ezzel egyidejűleg a Társulás 2022. január 01-jével elfogadott Társulási Megállapodása hatályát veszti.
3. A Társulási Megállapodás mellékletei:

1.számú melléklet: a Társulás bélyegző lenyomata.

2.számú melléklet: Felhatalmazó levél

1. A Társulási Megállapodás függelékei:

2. sz. függelék: a Társulás vagyonának felsorolása~~.~~

1. A Társulási Megállapodásban nem szabályozott kérdésekben a vonatkozó jogszabályok, és a Társulás Szervezeti és Működési Szabályzatának rendelkezései az irányadók.
2. A helyi önkormányzatok képviselő-testületei között a társulások működése során felmerülő vitás kérdésekben a közigazgatási és munkaügyi bíróság dönt.
3. A Társulás tagjai egybehangzóan kijelentik, hogy a jelen megállapodásból eredő, a Társulás működése során esetlegesen felmerülő vitás kérdéseket elsődlegesen egymás között, tárgyalásos úton, konszenzusos módon kívánják rendezni.
4. A társult önkormányzatok képviselő-testületei megállapodnak abban, hogy a vitás kérdésben bármelyik képviselő-testület kérheti a TÖOSZ (önkormányzati érdekszövetség) által felkért tagokból álló egyeztető bizottság állásfoglalását.

# Z á r a d é k

A Balatonföldvári Többcélú Kistérségi Társulás Társulási Megállapodását a fenntartó önkormányzatok képviselő-testületei ***2022. július 01.*** napi hatállyal az alábbi testületi üléseiken hagyták jóvá.

|  |  |
| --- | --- |
| **Település:** | **2022. július 01-i Megállapodást Jóváhagyó határozat száma:** |
| Balatonföldvár |  |
| Balatonőszöd |  |
| Balatonszárszó |  |
| Balatonszemes |  |
| Bálványos |  |
| Kereki |  |
| Kőröshegy |  |
| Kötcse |  |
| Nagycsepely |  |
| Pusztaszemes |  |
| Szántód |  |
| Szólád |  |
| Teleki |  |

**A Társulást alkotó települési önkormányzat képviselő-testülete nevében a Társulási Megállapodást aláírásával látta el:**

|  |  |  |
| --- | --- | --- |
| Település: | Polgármester: | Jegyző: |
| Balatonföldvár | Holovits György Huba | Köselingné dr. Kovács Zita |
| Balatonőszöd | Antal János | Dr. Glöckler Ferenc |
| Balatonszárszó | Fekete János | Tóth Zoltán |
| Balatonszemes | Németh Kornélné | Dr. Glöckler Ferenc |
| Bálványos | Sebestyén Gyula | Köselingné dr. Kovács Zita |
| Kereki | Csicsai László | Köselingné dr. Kovács Zita |
| Kötcse | Dr. Feledy Gyula | Tóth Zoltán |
| Kőröshegy | Marczali Tamás | Dr. Friss Attila |
| Nagycsepely | Zsiga Zita | Tóth Zoltán |
| Pusztaszemes | Csicsa Dániel | Köselingné dr. Kovács Zita |
| Szántód | Vizvári Attila | Köselingné dr. Kovács Zita |
| Szólád | Rózsás Elemér | Köselingné dr. Kovács Zita |
| Teleki | Hári László István | Köselingné dr. Kovács Zita |

Balatonföldvár, 2022. május ……